ترکیه ده جولای آیی نینگ ۱۵ نچی کونیده بولگن موفقیت سیز کودتا تشبثی حقیده ایککی موضوع توغری سیده بحث ایته میز. اوشبو موضوع نینگ بیرینچی سی خودی منه شوو کودتا تشبثی نینگ قنده ی قیلیب موفقیت سیز لیک گه اوچره گن لیگی دن عبارت. بحث ایتیلیشی کیره ک بولگن ایککینچی موضوع ایسه, ترکیه ده خلق نینگ دموکراسی نی اسره ب قالیش اوچون کودتاچی لر گه قرشی آلیب بارگن کوره شی حقیده غرب ده نیمه اوچون ایککی یوزله مه چیلیک قیلینگندن عبارت.
ترکیه ده جولای آیی نینگ ۱۵ نچی کونیده کودتا گه تشبث قیلیندی.  اوشبو کودتا تشبثی موفقیت سیز لیک گه دوچ کیلیب قالدی.  میلادی ۱۹۷۰ نچی ییلیدن بیری ترکیه ده اقتدار نی قول گه کریتیش گه اینیتیلیب کیلگن فتح الله چی ترور تشکیلاتی موازی دولت ساختاری FETÖ/PDY سیستماتیک بیر شکلده دولت اداره لری گه جایله شیب آلیش گه حرکت ایتیب کیلدی.  ایندی کافی درجه ده کوچ ایگه سی بولگن لیگی گه ایشانگن اوشبو ترور تشکیلاتی میلادی ۲۰۱۲ نچی ییلی فبرور آیی نینگ ۷ نچی کونیده ایریم فعالیت لر قیلیب باشله دی.  اوشبو ترور تشکیلاتی منسوبی بولگن بیر باش قارلاوچی خودی منه شو تشکیلات نینگ اعضاسی دن عبارت بولگن امنیه قوماندان لیک لری منسوب لری بیلن بیرگه ترکیه جمهوریتی استخبارات اداره سی نینگ رئیسی نی اوشلب آلیش گه حرکت ایتدی.  اصلی گه قره گنده اوشبو حرکت استخبارات اداره سی نینگ بهانه قیلینیب اوشه دور نینگ باش وزیریدن عبارت رجب طیب اردوغان گه قرشی اویوشتیریلگن بیر عملیات دن عبارت ایدی.
دولت ایسه, اوشبو حادثه لر آرتیدن رژیم نینگ ایچی گه کریب آلگن خودی منه شوو ترور تشکیلاتی منسوب لری نی دولت چوکاتیدن اوزاق لشتیریب باشله دی.  وضعیت نینگ جوده یمان ایکن لیگی نی کورگن اوشبو ترور تشکیلاتی سیستم نینگ تشقری سی گه چیقیش گه قرار بیردی. ایندی ایسه, حربی کودتا بیلن اقتدار نی قول گه کریتیش گه حرکت ایتدی.  شونده ی قیلیب اردو نینگ فرقلی جای لری گه کریب آلگن اوشبو ترور تشکیلاتی منسوب لری اوز تشبث لری نی باشله تیب یوباردی.  جولای آیی نینگ ۱۵ نچی کونی نینگ کیچه سیده حربی بیر کودتا بیلن اقتدار نی قول گه کریتیش گه حرکت ایتدی.  بیراق, اوشبو تشبث لری هم موفقیت سیزلیک گه دوچ کیلیب قالدی.
فتح الله چی ترور تشکیلاتی موازی دولت ساختاری FETÖ/PDY نینگ  کودتا تشبثی بوییچه موفق بوله آلمه گن لیگی نینگ اینگ اساسی سببلریدن بیری هم خلق نینگ حمایه سی نی کسب ایته آلمه گن لیکلریدن عبارت.  اوشبو تروریست لرنینگ مقابلیده ایسه, میلادی ۲۰۰۲ نچی ییلیدن بیری آلیتگن رای میزانی نی آرتیریب کیلیتگن کوچلی بیر حزب و خلق نینگ حمایه سی نی کسب ایتگن جوده هم کوچلی بیر رهبر دن عبارت رجب طیب اردوغان بار ایدی.  عینی دمده اوشبو تروریست لرنینگ مقابلیده عدالت و توسعه حزبی نینگ اقتداری دوریده ترکیه نینگ اقتصادی وضعیتی نینگ یخشی بولگن لیگی سببلی حیات ستندرت لری جوده یخشی بولگن خلق هم بار ایدی البته که.  شونده ی قیلیب میلیون لب ترکیه جمهوریتی تبعه سی کوچه لر گه چیقیشیب اوشبو کودتاچی لر نی مغلوبیت گه اوچره تیب دموکراسی لری نی اسره ب قالدی.  آلدین اوچ مراتبه حربی کودتا لرنینگ موفق بولگن ترکیه ده بو گلگی کودتا موفقیت سیزلیک گه دوچ کیلیب قالدی ایلک مراتبه.  اوشبو کودتاچی لرنینگ موفقیت سیزلیک لری نینگ ایککینچی سببی ایسه, کودتا بوییچه ترکیه جمهوریتی اردوسی نینگ یوقاری رتبه لیک قوماندان لری نینگ حمایه سی نی کسب ایته آلمه گن لیک لریدن عبارت ایدی.  کودتاچی لر کوپینچه دولت اداره لری گه جای له شیب آلگن تشقی ارتباط ایگه سی فتح الله چی ترور تشکیلاتی موازی دولت ساختاری FETÖ/PDY نینگ منسوب لریدن عبارت ایدی.  اردو نینگ اینگ یخشی جای لریده بولیش لری گه قره مسدن, اردو ده حاکم ایمس ایدیلر.  عینی دمده خوف سیزلیک تشکیلاتی نینگ اینگ مهم عنصر لری دن بیری بولگن پولیس هم اولر گه مخالف ایدی.
ترکیه ده خلق نینگ دموکراسی نی اسره ب قالیش اوچون کودتاچی لرنینگ تانک لری نینگ آستی گه اوز لری نی تشلب مقاومت کورسه تیشی دنیا تاریخیده آلتین حرف لر بیلن یازیلیشی کیره ک بولگن بیر حقیقت نی تشکیل ایتماقده.  وضعیت نینگ بونده ی بولیشی گه قره مسدن غرب تحلیلچی لری و مسئول لری نینگ خلق نینگ اوشبو فدکارلیگی گه اهمیت بیرمیتگن لیگی کورینماقده.  عکسینچه ترک دولتی نینگ کودتاچی لر گه قرشی آلیب باریتگن سیاست لری توغری سیده بحث ایتماقده غرب دنیا سی.  شونده ی قیلیب غربی بولمه گن بیر ملت نینگ دموکراسی قیین چیلیک لری نی مطرح ایتیش گه حرکت ایتیتگن لیک لری کوزگه تشلنماقده.  "نیمه قیلیش لرینگیز گه قره مسدن دموکراسی امتحانیدن اوتیش لرینگیز ممکن ایمس" شعاری بیریتگن دیک کورینماقده.
اقتدار گه کیلگن کوندن بیری حربی لر نینگ حکومت نینگ ایشلری گه اره له شیش لری گه مانع بولیش گه حرکت ایتیتگن بیر قدرت بار ترکیه ده.  جولای آیی نینگ ۱۵ نچی کونیده خلق بیرگن رای لری گه ایگه بولیب چیقیش و دموکراسی نی اسره ب قالیش اوچون میدان لر گه چیقدی.  غرب میدیاسی نینگ  ایسه اوشبو حقیقت نی کورمیتگن لیگی کوزگه تشلنماقده.  شونده ی قیلیب ملی اراده سی گه ایگه بولگن بیر خلق نی تقریباً مجرم دیک کورسه تیب باشله دی.  جولای آیی نینگ ۱۵ نچی کونیده گی کودتا تشبثی نینگ موفقیت سیزلیک گه اوچره تیلگن لیگی اوچون خفه بولدیلر.  ایریم غرب میدیاسی, ترکیه ده آلدین قیلینگن کودتا لرنینگ هم سیکیولریزم نینگ اسره لیب قالینیشی اوچون سوزده دینی بیر دولت قوریش گه حرکت ایتگن کیشی لر گه قرشی بولگن لیگی نی بیلدیرماقده. اولر, رجب طیب اردوغان نینگ هم دین گه تینگن بیر دولت قوریش کبی بیر فکری نینگ موجود ایکن لیگی نی معلوم قیلماقده.  اردوغان, میلادی ۲۰۱۳ نچی ییلیده شمالی افریقا گه سفر قیلرایکن, خودی منه شوو ییر نینگ اوزیده سیکیولریزم نینگ اهمیتی گه دقت قره تگن بیر رهبر دن عبارت.
بی بی سی و ایندیپندینت سنگری میدیا اورگان لری تقریباً بوتونلی اردوغان گه قرشی نشرات آلیب بارماقده.  حتی بی بی سی نینگ تحلیلچی لریدن بیری, "کودتاچی لرنینگ اینگ کتته اشتباه لریدن بیری اردوغان نی اولدیرمه گن لیک لریدن عبارت" دییه قید ایتیش باتورلیگی هم ایگه بولدی.
غرب مسئول لری و خلق ارا تشکیلات لرنینگ سیاست لری هم اوشبو میدیا دن فرقلی ایمس ایدی.  اولر فقط گینه موفقیت سیز بیر شکلده بولگن کودتا تشبث لری جریانیده ۲۵۰ نفر نی اولدیرگن کودتاچی لر گه قرشی ترک دولتی نینگ قنده ی بیر سیاست آلیب باره دیگن لیگی حقیده بحث ایتیب باشله دیلر.  بیراق, اوشبو تامان لر, امریکا قوشمه ایالت لری و اوروپا بیرلیگی ده تروریزم مظنون لری نینگ هیچ قنده ی بیر دلیل نینگ موجودیتی گه احتیاج حس ایتیلمسدن اوشله نیشی اوچون امکانیت یره ته دیگن قانون لرنینگ موجود ایکن لیگی نی ایسدن چیقریب قویگن ایدیلر.
ترکیه ده خلق نینگ دموکراسی گه ایگه بولیب چیقگن لیگی نینگ اوزی, غرب نینگ اورته شرق سیاستی نینگ بیر ایککی یوز له مه چیلیک سیاستیدن عبارت ایکن لیگی نی هم کورسه تیب بیردی.  عینی دمده غرب عالی اخلاقی ارزش لری نینگ هم یلغان ایکن لیگی نی کورسه تیب بیردی ترکیه ده گی اوشبو حقیقت.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
